Diari Oficial de la Generalitat Valenciana


Sumari del DOGV 9915, del 14-08-2024 (2024/7915)

RESOLUCIÓ de 11 de juliol de 2024, per la qual s'accepta la cessió gratuïta d'ús d'una porció de terreny (6.439,82 m2) a favor de la Generalitat realitzada per l'Ajuntament de Petrer amb la finalitat de construir i mantenir un depòsit d'aigua per a l'extinció d'incendis forestals.
-----------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   9915

Data del DOGV
:   14-08-2024

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2024/7915

CVE
:   MOEV-T-6328-3622

Data del document
:   11-07-2024

Organisme emissor
:   Conselleria d'Hisenda, Economia i Administració Pública

Tipus de document
:   Resolució

Correcció d'errades

Mitjançant un acord de l'Ajuntament de Petrer, es va aprovar, en data 16 de desembre de 2021, la cessió gratuïta d'ús a la Generalitat de la porció de terreny de 6.439,82 m2, que forma part de la finca registral número 4562 (parcel·la cadastral 38 del polígon 26), amb referència cadastral 88533A840552618QF, pel termini màxim previst legalment de 30 anys, amb la finalitat de destinar-la a la construcció i manteniment d'un depòsit d'aigua per a l'extinció d'incendis forestals.

En data 19 de gener de 2022, s'emet un certificat del secretari de l'Ajuntament de l'aprovació definitiva de l'acord municipal, per no haver-hi cap al·legació a este.

La finca consta inscrita en l'Inventari de Béns Municipals amb el número 238 amb la qualificació de bé patrimonial.

L'11 de març de 2024 l'Ajuntament comunica la seua voluntat de prosseguir amb la cessió oferida, atesa la sol·licitud de 6 de març de 2024, efectuada pel cap de Servici de Prevenció d'Incendis Forestals de la Conselleria de Justícia i Interior.

El 26 de abril de 2024 el cap de Servici de Prevenció d'Incendis Forestals emet un informe favorable relatiu a la proposta de cessió d'ús de la parcel·la titularitat de l'Ajuntament.

En data 29 d'abril de 2024, la Direcció General de Prevenció d'Incendis Forestals de la Conselleria de Justícia i Interior proposa l'acceptació de la cessió d'ús gratuïta de l'immoble oferit per l'Ajuntament de Petrer i la seua adscripció a la direcció general competent en matèria de prevenció d'incendis forestals.

El 6 de maig de 2024 té entrada en la Direcció General de Patrimoni un ofici de la Conselleria de Justícia i Interior mitjançant el qual es remet diversa documentació relativa a la tramitació de l'acceptació de la cessió gratuïta de l'ús a favor de la Generalitat d'una porció de terreny que forma part de la finca registral número 4562 (parcel·la cadastral 38 del polígon 26, partida de Caprala), propietat de l'Ajuntament de Petrer i situada en eixa localitat.

L'article 109.2 del Reglament de béns de les entitats locals, aprovat pel Reial decret 1372/1986, de 13 de juny, establix que: «Els béns immobles patrimonials no podran cedir-se gratuïtament sinó a entitats o institucions públiques per a fins que redunden en benefici dels habitants del terme municipal…».

D'una altra banda, l'article 187 de la Llei 8/2010, de 23 de juny, de la Generalitat, de règim local de la Comunitat Valenciana estipula al punt 1 que:

«Les entitats locals poden cedir l'ús de béns patrimonials directament o per concurs, de manera gratuïta o amb la prestació que puga acordar-se, a altres administracions públiques o entitats privades sense ànim de lucre per al seu destí a fins d'utilitat pública i interés social, relacionats amb la prestació de servicis socials, sanitaris, activitats educatives, culturals, esportives o altres anàlogues que redunden en benefici dels veïns…” i al punt 2 que: “El termini màxim de la cessió d'ús dels béns serà de 30 anys».

Així mateix, el article 27.2.c de la Llei 14/2003, de 10 d'abril, de patrimoni de la Generalitat disposa que l'adquisició de béns i drets en virtut de transferència o cessió administrativa porta implícita l'afectació de béns i drets a l'ús general o al servici públic. Per consegüent, una vegada formalitzada la cessió, l'immoble queda automàticament afectat al servici públic i adscrit a la Conselleria de Justícia i Interior.

Finalment, resulta d'aplicació l'article 44, el qual establix al punt 1 que: «La Generalitat adquirirà la propietat dels béns i drets patrimonials o demanials que li cedisquen altres administracions públiques per a destinar-los a un ús públic o a la prestació de servicis públics competència de la Generalitat».

En conseqüència, sobre la base de la normativa esmentada, i en l'ús de les atribucions conferides per la legislació vigent,

RESOLC

*Primer*

Acceptar la cessió gratuïta d'ús realitzada per l'Ajuntament de Petrer d'una porció de terreny (6.439,82 m2) que forma part de la finca registral número 4562 (parcel·la cadastral 38 del polígon 26, partida de Caprala, referència cadastral 02089L645605367RP, propietat d'eixe ajuntament, identificada mitjançant coordenades GML en ofici de l'Ajuntament de Petrer de data 4 de juny de 2024.

*Segon*

La cessió de l'Ajuntament es fa per un termini de 30 anys, amb la condició de destinar l'immoble a la construcció i manteniment d'un depòsit d'aigua per a l'extinció d'incendis forestals; serà causa de resolució de la cessió l'incompliment del destí previst.

*Tercer*

L'Ajuntament de Petrer assumix el compromís, a costa seua, d’eliminar qualsevol obstacle que puga impedir o dificultar l'execució del projecte previst.

Així mateix , l'Ajuntament  de Petrer haurà de procedir a la segregació i inscripció en el Registre de la Propietat del sòl cedit, de manera que siga possible la inscripció del dret d'ús a favor d'esta Administració.

*Quart*

L'immoble acceptat haurà d'incorporar-se a l'Inventari general de béns i drets de la Generalitat, en concepte de bé de domini públic afecte al servici públic i adscrit a la Conselleria de Justícia i Interior, a la qual corresponen les competències demanials sobre este, incloses la seua administració, defensa i conservació, i inscriure's a nom de la Generalitat en el Registre de la Propietat i en el Cadastre.

*Quint*

Notificar la present resolució a l'ajuntament cedent, així com a la Conselleria de Justícia i Interior i publicar-la en el *Diari Oficial de la Generalitat Valenciana*, en compliment de l'article 44 de la Llei 14/2003, de 10 d'abril, de patrimoni de la Generalitat Valenciana.

Contra el present acte, que posa fi a la via administrativa, es podrà interposar un recurs contenciós administratiu en el termini de dos mesos, a comptar a partir de l'endemà de la notificació, davant de la jurisdicció contenciosa administrativa, de conformitat amb el que es disposa en l'art. 46 de la Llei 29/1998, de 13 de juliol, reguladora de la jurisdicció contenciós administrativa. No obstant això, es podrà efectuar un requeriment previ a la interposició del recurs contenciós administratiu, davant de l'òrgan que va dictar l'acte, en el termini de dos mesos comptats des que l'administració requeridora l'haguera conegut, de conformitat amb el que es disposa en l'article 44 de l'esmentada Llei 29/1998.

  

València, 11 de juliol de 2024

(p. d. Resolució 12.02.2024; DOGV 9792, 20.02.2024)

Antonio Joaquín Woodward Poch

Director general de Patrimoni